**Santeri Huovila** (s. 16. heinäkuuta 2004 Nurmijärvi) on suomalainen jääkiekkoilija, joka edustaa SM-liigajoukkue JYPiä. Hän on pelipaikaltaan vasen laitahyökkääjä.

Ura
---

### Seuraura

Huovila on kotoisin Nurmijärven Klaukkalasta. Hän aloitti jääkiekkoilun omien sanojensa mukaan noin 5–6-vuotiaana. Huovilan kasvattajaseura on Kurra Hockey, josta hän siirtyi juniorina sittemmin Kiekko-Vantaaseen. Kaudella 2019–2020 hän oli C-nuorten SM-karsinnoissa tehoilla 17+28=45 joukkueensa paras pistemies ja syöttäjä. Huovila jakoi myös Kiekko-Vantaan sisäisen maalipörssin voiton Antti Virtasen kanssa. Kaudella 2020–2021 hän oli tehoilla 9+13=22 seuran U18-joukkueen paras pistemies Matti Heikkisen kanssa ja paras maalintekijä Severi Lehdonmäen kanssa. Kaudeksi 2021–2022 Huovila siirtyi Jokereiden U18-joukkueeseen, jossa hän voitti SM-hopeaa.

Kaudeksi 2022–2023 Huovila palasi Kiekko-Vantaaseen ja hän siirtyi seuran U20-joukkueeseen. Huovila siirtyi kesken kauden kuitenkin JYPin U20-joukkueeseen. Kaudella 2023–2024, 23. syyskuuta 2023 pelatussa U20 SM-sarjan alkusarjan ottelussa Kiekko-Espoo Challengeria vastaan hän onnistui tekemään tehot 1+8=9 ja keräsi teholukeman +6, kun JYP voitti ottelun lukemin 11–1. Huovila valittiin sarjan marraskuun kuukauden pelaajaksi. Hän voitti lopulta koko U20 SM-sarjan pistepörssin tehoilla 16+52=68 ja palkittiin Kari Jalonen -palkinnolla. Huovila voitti myös JYPin sisäisen tehotilaston lukemalla +27. Hänet palkittiin myös sarjan parhaana hyökkääjänä Saku Koivu -palkinnolla ja Huovila valittiin ensimmäiseen tähdistökentälliseen. Pudotuspeleissä hän oli JYPin paras pistemies ja syöttäjä tehoilla 1+10=11. Huovila debytoi kauden aikana myös JYPin SM-liigajoukkueessa, jossa hän pelasi 13 runkosarjaottelua ilman tehopisteitä. Huovila teki liigadebyyttinsä 28. marraskuuta 2023 vieraissa Tampereen Ilvestä vastaan. Hänelle avautui paikka joukkueen kokoonpanosta, kun JYPin hyökkäyksestä oli sivussa terveydellisistä syistä Jarkko Malinen, Braden Christoffer, Aaro Vidgren ja C. J. Smith. Huovila merkittiin JYPin nelosketjun vasempaan laitaan Santeri Koskelan ja Rasmus Heljangon viereen. Hän sai ottelussa jääaikaa 8.19 minuuttia. Huovila pelasi kauden aikana myös yhden ottelun lainalla Mestis-joukkue KeuPa HT:ssä 9. tammikuuta 2024, jolloin hän pelasi samassa ketjussa toisen JYP-lainan Balázs Vargan kanssa.

Maaliskuussa 2024 Huovila teki JYPin kanssa kaksivuotisen SM-liigasopimuksen.

### Maajoukkueura

Huovila on pelannut kolme nuorten maaottelua.

Pelityyli
---------

Huovila tykkää omien sanojensa mukaan pelata kiekolla ja luoda paljon tilanteita muille sekä välillä itsellekin. Hän on maininnut vahvuuksikseen on luistelun, kiekossa pysymisen, harhauttamisen ja paikkojen luomisen. Huovila on maininnut esikuvikseen Sidney Crosbyn ja Nikita Kutšerovin.

Muuta
-----

Huovila harrasti lapsena myös 13-vuotiaaksi asti jalkapalloa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2022–2023 | Kiekko-Vantaa | U20-SM | 19 | 5 | 8 | 13 | 4 | – | – | – | – | – |
|  | Kiekko-Vantaa | U20 Mestis | 2 | 1 | 3 | 4 | 0 | – | – | – | – | – |
|  | JYP | U20-SM | 19 | 3 | 6 | 9 | 0 | – | – | – | – | – |
| 2023–2024 | JYP | U20-SM | 39 | 16 | 52 | 68 | 10 | 7 | 1 | 11 | 12 | 0 | Ykköstähdistö |
|  | JYP | SM-liiga | 13 | 0 | 0 | 0 | 2 | – | – | – | – | – |
|  | KeuPa HT | Mestis | 1 | 0 | 0 | 0 | 0 | – | – | – | – | – |
| 1 kausi | yhteensä | SM-liiga | 13 | 0 | 0 | 0 | 2 | – | – | – | – | – |
| 1 kausi | yhteensä | Mestis | 1 | 0 | 0 | 0 | 0 | – | – | – | – | – |

Lähteet
-------

* Santeri Huovila The Internet Hockey Databasessa (englanniksi)
* Santeri Huovila Eurohockey-sivustolla (englanniksi)
* Santeri Huovila *Elite Prospects*. Everysport Media Group AB.  (englanniksi)

### Viitteet

1. 1 2 3 4  Santeri Huovila *Elite Prospects*. Everysport Media Group AB.  (englanniksi)
2. 1 2  Haastattelussa #16 Santeri Huovila. *instagram.com*.  7.9.2023. JYP Jyväskylä Oy. Viitattu 3.12.2023.
3. ↑  Elite Prospects - Kiekko-Vantaa U16 *eliteprospects.com*. Everysport Media Group AB. Viitattu 3.12.2023. (englanniksi)
4. ↑  Elite Prospects - Kiekko-Vantaa U18 *eliteprospects.com*. Everysport Media Group AB. Viitattu 3.12.2023. (englanniksi)
5. ↑  Seppänen, Antti: U20 SM: Ketterälle kauden avausvoitto - JYP-hyökkääjä ahnehti peräti yhdeksän pistettä lauantaina! *leijonat.fi*.  24.9.2023. Suomen Jääkiekkoliitto ry – Finlands Ishockeyförbund rf. Viitattu 3.12.2023.
6. ↑  Mennander, Pasi: JYPin Santeri Huovila marraskuun paras pelaaja U20 SM-sarjassa *leijonat.fi*.  1.12.2023. Suomen Jääkiekkoliitto ry – Finlands Ishockeyförbund rf. Viitattu 3.12.2023.
7. ↑  Elite Prospects - JYP U20 *eliteprospects.com*. Everysport Media Group AB. Viitattu 27.3.2024. (englanniksi)
8. ↑  Seppä, Lassi: U20 SM-sarjan tehopelaajille liigadebyytit – Pulkkinen ja Huovila JYP-paitaan *Jatkoaika.com*.  28.11.2023. Jatkoaika r.y. Viitattu 3.12.2023.
9. ↑  Brander, Timo: Karmea vammatilanne – JYPin nuori maalivahti joutuu tänään kovaan paikkaan *iltalehti.fi*.  28.11.2023. Alma Media Suomi Oy. Viitattu 3.12.2023.
10. ↑  Ilves - JYP, 28.11.2023 *liiga.fi*.  28.11.2023. Jääkiekon SM-liiga Oy. Viitattu 3.12.2023.
11. ↑  Ilves - JYP, 28.11.2023 *liiga.fi*.  28.11.2023. Jääkiekon SM-liiga Oy. Viitattu 3.12.2023.
12. ↑  Soturit tänään! *facebook.com*.  9.1.2024. KeuPa Hockey Oy. Viitattu 27.3.2024.
13. ↑  Pulkkinen, Huovila ja Varga jatkavat hurrikaanipaidassa *jypliiga.fi*.  15.3.2024. JYP Jyväskylä Oy. Viitattu 27.3.2024.
14. 1 2  Sihvonen, Varpu: U20 SM: JYPin Huovila nauttii roolistaan ja tekee tulosta: "Me pelataan aika vauhdikasta peliä" *leijonat.fi*.  27.9.2023. Suomen Jääkiekkoliitto ry – Finlands Ishockeyförbund rf. Viitattu 3.12.2023.

JYP – SM-liiga
2 Minkkinen |
3 Honka |
4 Aliranta |
4 V. Koskela |
5 Vainio (**A**) |
6 Pulkkinen |
9 Petman |
15 Perttu |
16 Tumānovs |
17 Varga |
21 J. Malinen |
22 S. Koskela |
25 Siikanen |
28 Lassila |
29 Winberg |
31 Peltola |
32 Turkulainen |
34 Leinonen |
35 Vehviläinen |
38 Tohila |
41 Hannikainen |
41 Louhivaara |
42 Eronen (**C**) |
45 Huttu |
45 A. Malinen |
49 Smith |
61 Huovila |
63 Christoffer |
71 Puustinen (**A**) |
88 Rooba |
91 Gardiner |
92 Vidgren  

Valmentajat Heiskanen – Hämäläinen – Haataja – Pekkarinen – Luhanko – Pohjanvirta